1,2 miljoen moet uit Viëtnam ontruimTifoon Tembin (Foto: Weather Philippines) Die Viëtnamese regering het beveel dat bykans 1,2 miljoen persone moet ontruim voor ŉ kragtige tifoon die suide van die land tref. Tifoon Tembin, die 16de storm wat die land dié jaar tref, het tot die dood van minstens 230 persone in die Filippyne gelei. Die tifoon sal waarskynlik Ba Ria-Vung Tau en Ca Mau Maandag tref, met winde van tot 100 km/h, het die nasionale weerburo gesê. Minstens 75 000 persone is Maandagoggend omstreeks 01:00 reeds ontruim, het die rampbestuursentrum gesê. Owerhede het ook 310 000 vissermanne en hul 63 000 vissersbote opdrag gegee om geanker te bly by hawens. Talle provinsies het studente toestemming gegee om Maandag en Dinsdag by die huis te bly, insluitend 2 miljoen skoliere en universiteitstudente in Ho Chi Minh City. Tifoon Tembin is na verwagting net so sterk soos tifoon Linda, wat die streek 20 jaar gelede getref het en meer as 3 111 persone dood of vermis gelaat het. Minstens 230 persone is dood en ongeveer 120 word nog vermis ná die tifoon die Filippyne getref het.